**Ai mei dragi colegi**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ştiu cum să încep a spune, ce dor de voi îmi va fi

De câte ori voi auzi de şcoală, de voi îmi voi aminti

Şi sper ca şi voi gândindu-vă la anii scumpi de şcoală,

Să râdeţi ca atunci când s-a-ntâmplat pentru prima oară.

Să nu gândiţi că ne-am pierdut, sau că ne-am şi uitat

Chiar dacă trecerea timpului răneşte ne-ncetat;

E dureros să pierzi colegi şi prieteni şi iubiri,

E foarte greu să treci uşor de-atâtea amăgiri.

Ce bănci aveam! În ele-am stat atâţia ani şi ani!

De multe ori noi ne-am certat din bârfe, pentru bani,

Nici noi n-am fost uniţi deloc, dar astfel este omul;

E rece, rău şi e zgârcit dar, trece totul, totul!

Eu am uitat ce-a fost urât, căci „şi uitarea e o lege”!

Şi amintiri ce mă răneau, de azi mă lasă rece.

Doar clipele de fericire cu drag le voi păstra,

Le-nchid cu cheia fericirii, în mica inimă a mea.

Doresc să fiţi toţi fericiţi! Şi veseli tot mereu!

Să treceţi dârji peste „spini” şi peste ce e rău!

Să nu vă-mpotmoliţi în „gropi”! Şi nici necaz să nu aveţi!

Vă doresc doar fericire, căci vă iubesc colegi!

2009-iulie